CELEX: 32010R0351
Language: sk
Date: 2010-04-23 00:00:00
Title: Nariadenie Komisie (EÚ) č. 351/2010 z  23. apríla 2010 , ktorým sa vykonáva nariadenie Európskeho parlamentu a Rady (ES) č. 862/2007 o štatistike Spoločenstva o migrácii a medzinárodnej ochrane, pokiaľ ide o vymedzenia kategórií skupín krajiny narodenia, skupín krajiny predchádzajúceho obvyklého pobytu, skupín krajiny nasledujúceho obvyklého pobytu a skupín štátnej príslušnosti (Text s významom pre EHP)

24.4.2010   
            
            
               SK
            
            
               Úradný vestník Európskej únie
            
            
               L 104/37
            
         NARIADENIE KOMISIE (EÚ) č. 351/2010
   z 23. apríla 2010,
   ktorým sa vykonáva nariadenie Európskeho parlamentu a Rady (ES) č. 862/2007 o štatistike Spoločenstva o migrácii a medzinárodnej ochrane, pokiaľ ide o vymedzenia kategórií skupín krajiny narodenia, skupín krajiny predchádzajúceho obvyklého pobytu, skupín krajiny nasledujúceho obvyklého pobytu a skupín štátnej príslušnosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 862/2007 z 11. júla 2007 o štatistike Spoločenstva o migrácii a medzinárodnej ochrane, ktorým sa zrušuje nariadenie Rady (EHS) č. 311/76 o zostavovaní štatistík (1), a najmä na jeho článok 10 ods. 2 písm. b),
   keďže:
   
               (1)
            
            
               Na zabezpečenie porovnateľnosti údajov z rôznych štatistických a administratívnych zdrojov v členských štátoch a s cieľom umožniť vypracovávanie spoľahlivých prehľadov na úrovni Spoločenstva je potrebné vo všetkých členských štátoch rovnakým spôsobom vymedziť kategórie skupín krajiny narodenia, skupín krajiny predchádzajúceho obvyklého pobytu, skupín krajiny nasledujúceho obvyklého pobytu a skupín štátnej príslušnosti. Komisia je preto na základe nariadenia (ES) č. 862/2007 povinná vymedziť uvedené kategórie.
            
         
               (2)
            
            
               Ustanovenia uvedené v tomto nariadení sú v súlade so stanoviskom Výboru pre Európsky štatistický systém,
            
         PRIJALA TOTO NARIADENIE:
   Článok 1
   V tomto nariadení sa stanovujú kategórie skupín krajiny narodenia, skupín krajiny predchádzajúceho obvyklého pobytu, skupín krajiny nasledujúceho obvyklého pobytu a skupín štátnej príslušnosti podľa nariadenia (ES) č. 862/2007.
   Článok 2
   Na účely uvedených kategórií platí toto vymedzenie pojmov:
   
               a)
            
            
               „krajina predchádzajúceho obvyklého pobytu“ je krajina, v ktorej mala osoba obvyklý pobyt bezprostredne pred prisťahovaním, bez ohľadu na štátnu príslušnosť alebo krajinu narodenia tejto osoby;
            
         
               b)
            
            
               „krajina nasledujúceho obvyklého pobytu“ je krajina, v ktorej získala osoba obvyklý pobyt po prisťahovaní, bez ohľadu na štátnu príslušnosť alebo krajinu narodenia tejto osoby;
            
         
               c)
            
            
               „úroveň rozvoja“ je relatívny stupeň rozvoja krajiny podľa štatistických meraní strednej dĺžky života, gramotnosti, vzdelanostnej úrovne a hrubého domáceho produktu (HDP) na obyvateľa;
            
         
               d)
            
            
               „narodená v krajine“ je osoba, ktorá sa narodila v krajine súčasného obvyklého pobytu, bez ohľadu na štátnu príslušnosť tejto osoby;
            
         
               e)
            
            
               „narodená v zahraničí“ je osoba, ktorá sa narodila mimo krajiny súčasného obvyklého pobytu, bez ohľadu na štátnu príslušnosť tejto osoby.
            
         Článok 3
   Skupiny krajiny narodenia, skupiny krajiny predchádzajúceho obvyklého pobytu, skupiny krajiny nasledujúceho obvyklého pobytu a skupiny štátnej príslušnosti, podľa ktorých sú členské štáty povinné zasielať údaje Komisii, sú uvedené v prílohe.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 199, 31.7.2007, s. 23.
   
      PRÍLOHA
      Existujú tieto skupiny krajín a štátnej príslušnosti:
      
                  —
               
               
                  základné skupiny;
               
            
                  —
               
               
                  ďalšie skupiny iných krajín, ktoré nie sú členmi Európskej únie (EÚ), a štátnej príslušnosti týchto krajín.
               
            1.   ZÁKLADNÉ SKUPINY KRAJÍN
      1.1.   Skupiny štátnej príslušnosti
      
      „Štátna príslušnosť“ sa vymedzuje podľa článku 2 ods. 1 písm. d) nariadenia (ES) č. 862/2007.
      Osobe, ktorá má štátnu príslušnosť dvoch alebo viacerých krajín, sa prideľuje iba jedna štátna príslušnosť, ktorá sa určuje podľa tohto poradia:
      
                  1.
               
               
                  vykazujúca krajina, alebo ak táto osoba nemá štátnu príslušnosť vykazujúcej krajiny:
               
            
                  2.
               
               
                  iný členský štát EÚ, alebo ak táto osoba nemá štátnu príslušnosť iného členského štátu EÚ:
               
            
                  3.
               
               
                  iná krajina, ktorá nie je členom Európskej únie.
               
            V prípade osoby, ktorá má štátnu príslušnosť dvoch alebo viacerých členských štátov EÚ, ktoré nie sú vykazujúcou krajinou, určujú štátnu príslušnosť členské štáty.
      V prípade osoby, ktorá má štátnu príslušnosť dvoch alebo viacerých krajín, ktoré nie sú členmi EÚ, určujú štátnu príslušnosť členské štáty.
      Údaje uvedené v článku 3 ods. 1 písm. a) bode i) a v článku 3 ods. 1 písm. c) bode i) nariadenia (ES) č. 862/2007 sa členia podľa týchto skupín štátnej príslušnosti:
      
                  —
               
               
                  štátna príslušnosť vykazujúcej krajiny (vlastní občania),
               
            
                  —
               
               
                  štátna príslušnosť iného členského štátu EÚ (občania iných členských štátov EÚ),
               
            
                  —
               
               
                  štátna príslušnosť krajín, ktoré nie sú členmi EÚ (občania krajín, ktoré nie sú členmi EÚ), z toho:
                  
                              —
                           
                           
                              štátna príslušnosť krajín EZVO,
                           
                        
                              —
                           
                           
                              štátna príslušnosť kandidátskych krajín,
                           
                        
                              —
                           
                           
                              štátna príslušnosť iných krajín, ktoré nie sú členmi EÚ,
                           
                        
            
                  —
               
               
                  neznáma štátna príslušnosť.
               
            Údaje uvedené v článku 3 ods. 1 písm. b) bode i) nariadenia (ES) č. 862/2007 sa členia podľa týchto skupín štátnej príslušnosti:
      
                  —
               
               
                  štátna príslušnosť vykazujúcej krajiny (vlastní občania),
               
            
                  —
               
               
                  štátna príslušnosť iného členského štátu EÚ (občania iných členských štátov EÚ),
               
            
                  —
               
               
                  štátna príslušnosť krajín, ktoré nie sú členmi EÚ (občania krajín, ktoré nie sú členmi EÚ),
               
            
                  —
               
               
                  neznáma štátna príslušnosť.
               
            1.2.   Skupiny krajiny narodenia
      
      „Krajina narodenia“ sa vymedzuje podľa článku 2 ods. 1 písm. e) nariadenia (ES) č. 862/2007.
      Údaje uvedené v článku 3 ods. 1 písm. a) bode ii) a v článku 3 ods. 1 písm. c) bode ii) nariadenia (ES) č. 862/2007 sa členia podľa týchto skupín krajiny narodenia:
      
                  —
               
               
                  vykazujúca krajina (osoba narodená v krajine),
               
            
                  —
               
               
                  iné členské štáty EÚ (osoba narodená v zahraničí v rámci EÚ),
               
            
                  —
               
               
                  krajiny, ktoré nie sú členmi EÚ (osoba narodená v zahraničí mimo EÚ), z toho:
                  
                              —
                           
                           
                              krajiny EZVO,
                           
                        
                              —
                           
                           
                              kandidátske krajiny,
                           
                        
                              —
                           
                           
                              iné krajiny, ktoré nie sú členmi EÚ,
                           
                        
            
                  —
               
               
                  neznáma krajina narodenia.
               
            1.3.   Skupiny krajiny predchádzajúceho obvyklého pobytu
      
      Údaje uvedené v článku 3 ods. 1 písm. a) bode iii) nariadenia (ES) č. 862/2007 sa členia podľa týchto skupín krajiny predchádzajúceho obvyklého pobytu:
      
                  —
               
               
                  iné členské štáty EÚ,
               
            
                  —
               
               
                  krajiny, ktoré nie sú členskými štátmi EÚ, z toho:
                  
                              —
                           
                           
                              krajiny EZVO,
                           
                        
                              —
                           
                           
                              kandidátske krajiny,
                           
                        
                              —
                           
                           
                              iné krajiny, ktoré nie sú členmi EÚ,
                           
                        
            
                  —
               
               
                  neznáma krajina predchádzajúceho obvyklého pobytu.
               
            1.4.   Skupiny krajiny nasledujúceho obvyklého pobytu
      
      Údaje uvedené v článku 3 ods. 1 písm. b) bode iv) nariadenia (ES) č. 862/2007 sa členia podľa týchto skupín krajiny nasledujúceho obvyklého pobytu:
      
                  —
               
               
                  iné členské štáty EÚ,
               
            
                  —
               
               
                  krajiny, ktoré nie sú členskými štátmi EÚ,
               
            
                  —
               
               
                  neznáma krajina nasledujúceho pobytu.
               
            2.   ĎALŠIE SKUPINY INÝCH KRAJÍN, KTORÉ NIE SÚ ČLENMI EURÓPSKEJ ÚNIE (EÚ), A ŠTÁTNEJ PRÍSLUŠNOSTI PODĽA ÚROVNE ROZVOJA
      Pokiaľ ide o údaje uvedené v článku 3 ods. 1 písm. a) bodoch i), ii) a iii) a v článku 3 ods. 1 písm. c) bodoch i) a ii) nariadenia (ES) č. 862/2007, údaje týkajúce sa iných krajín, ktoré nie sú členmi EÚ, a štátnej príslušnosti iných krajín, ktoré nie sú členmi EÚ, sa takisto členia podľa týchto skupín úrovne rozvoja:
      
                  —
               
               
                  vysoko rozvinuté krajiny,
               
            
                  —
               
               
                  stredne rozvinuté krajiny,
               
            
                  —
               
               
                  menej rozvinuté krajiny.
               
            3.   ZOZNAM KRAJÍN A ŠTÁTNYCH PRÍSLUŠNOSTÍ V SKUPINÁCH
      V prípade krajiny narodenia, krajiny predchádzajúceho obvyklého pobytu a krajiny nasledujúceho obvyklého pobytu ide o krajiny vymedzené medzinárodnými hranicami existujúcimi 1. januára príslušného referenčného roku.
      Za štruktúru EÚ, EZVO a kandidátskych krajín sa považuje štruktúra existujúca 1. januára príslušného referenčného roku.
      Komisia poskytne členským štátom zoznamy krajín a štátnych príslušností, ktoré sa majú zahrnúť do každej zo základných skupín. Tieto zoznamy základných skupín sa aktualizujú podľa potreby.
      Komisia poskytne členským štátom zoznamy krajín a štátnych príslušností, ktoré sa majú zahrnúť do každej z ďalších skupín úrovne rozvoja. Tieto zoznamy ďalších skupín sa aktualizujú podľa potreby.